भोपाल. भाजपा-कांग्रेस के बीच नेताओं की उम्र पर सियासत जारी है। भाजपा सरकार के मंत्रियों की ओर से बुजुर्ग कहने पर कांग्रेस के प्रदेशाध्यक्ष कमलनाथ ने पलटवार करते हुए कहा कि उनके यहां जो 50-60 साल के नेता हैं, वो आकर मुझसे मुकाबला करके देख लें। भाजपा के बुजुर्ग तो दूर ही रहें। मीडिया प्रभारी मानक अग्रवाल ने भी कहा कि भाजपा के लोग परोक्ष रूप से खुद की पार्टी के वयोवृद्ध नेताओं का उपहास उड़ा रहे हैं। वे चाहें तो लालकृष्ण आडवाणी, मुरली मनोहर जोशी, बाबूलाल गौर, सरताज सिंह, विक्रम वर्मा, कुसुम मेहदेले, थावरचंद गेहलोत में से किसी से भी वृद्धाश्रमों का उद्घाटन करा सकते हैं।